Publication: Magyar Közlöny
Issue: MK-2009-148 (Year: 2009, Number: 148)
Era: 2004-2010
Section: E rendelet hatálya a csõdeljárásról és felszámolási eljárásról szóló 1991. évi XLIX. törvény (a továb biak ban: Cstv.)
Paragraph Index: 523

(1) A kedvezõbb árbevétel és a foglalkoztatási szempontok érdekében a felszámoló a telephelyet és annak berendezéseit együtt, önálló termelõ egységhez kapcsolódó eszközönként vagy a cég vagyontárgyai egészét is értékesítheti nyilvános pályázat vagy árverés útján. A pályázati felhívásban, az árverési hirdetményben, továbbá a részletes pályázati feltételeket tartalmazó dokumentációban fel kell tüntetni, hogy az önálló termelõ egységként vagy a cég vagyontárgyai egészeként történõ értékesítés sikertelensége esetén az eljárást a felszámoló eredménytelennek nyilvánítja, vagy pedig az értékesítési eljárást mely vagyoni elemekre nézve folytatja tovább. Ez utóbbi esetben a külön is értékesíthetõ vagyontárgyakat és azok irányárát (becsértékét) külön fel kell tüntetni. A vagyontárgyak becsértékét akkor is meg kell jelölni, ha azokon más-más jogosultnak van zálogjoga vagy több jogosult számára szolgál óvadékul.

Source: https://magyarkozlony.hu/hivatalos-lapok/2362455ea58eafbf1a27b60394683a63dc0cf622/dokumentumok/1fb880ca14d248e0d756ac35efafbf488c2e5390/letoltes